# Δημοψήφισμα του 1946

### Από τη Βικιπαίδεια, την ελεύθερη εγκυκλοπαίδεια

Το δημοψήφισμα διενεργήθηκε απο την κυβέρνηση Τσαλδάρη την 1 Σεπτεμβρίου 1946, σύμφωνα με το από 27/30 Ιουνίου 1946 Δ΄ Ψήφισμα της Βουλής, "δι΄ ού ελευθέρως θέλει αποφανθή ο Λαός περί της επανόδου της Α.Μ. του Βασιλέως Γεωργίου Β΄ εις την Ελλάδα προς αυτοπρόσωπον ανάληψιν της ασκήσεως των κατά το ισχύον Σύνταγμα αρμοδιοτήτων αυτού". Οι επιλογές ήταν τρείς: υπέρ ή κατά της επανόδου του Βασιλιά και υπέρ της Αβασίλευτης Δημοκρατίας.

Το ΚΚΕ εκδήλωσε ότι θα απόσχει, όπως είχε πράξει και στις βουλευτικές εκλογές της 31 Μαρτίου 1946.

Η Εθνική Πολιτική Ένωση των Γ.Παπανδρέου, Σοφ. Βενιζέλου και Π. Κανελλοπούλου και οι Φιλελεύθεροι του Θ. Σοφούλη είχαν ταχθεί υπέρ της Αβασιλεύτου ή κατά της επανόδου, δήλωσαν όμως ότι θα αποδεχθούν το αποτέλεσμα. Στην ουσία, όχι ανοιχτά, λόγου της ταραγμένης περιόδου (Εμφύλιος Πόλεμος), τα κεντρώα κόμματα για λόγους αρχής ψήφιζαν Αβασίλευτη αλλά δεν έκαναν μεγάλη εκστρατεία υπέρ της.

Υπέρ της επανόδου είχαν εκδηλωθεί το Λαϊκό Κόμμα και όσοι είχαν συνεργασθεί μαζί του στις βουλευτικές εκλογές της 31 Μαρτίου 1946.

Το ΚΚΕ, με άφθονα οικονομικά μέσα, προερχόμενα εν πολλοίς από τις αποθησαυρισμένες χρυσές λίρες που διέθεσε κατά την Κατοχή για την Αντίσταση η Αγγλία, προσπάθησε να δημιουργήσει προβλήματα σε ορισμένες εκλογικές περιφέρειες. Φαίνεται ωστόσο ότι η κομμουνιστική Αριστερά δεν ήταν ακόμη έτοιμη και δεν επέτυχε εν τέλει να παρεμποδίσει τη διενέργεια ή να προσβάλει τη γνησιότητα του δημοψηφίσματος, το οποίο παρακολούθησε και ομάδα ξένων παρατηρητών[1].

Το δημοψήφισμα διεξήχθη με ομαλότητα σε όλη τη Χώρα. Ο κίνδυνος μήπως υπάρξουν περιφέρειες, όπου θα καθίστατο αδύνατη η διεξαγωγή του και θα εχρειάζετο επανάληψη την επόμενη εβδομάδα, είχε αποφεύχθει.

Το αποτέλεσμα ήταν 69% των ψήφων, υπέρ της επανόδου του Γεωργίου Β΄. Στην ηπειρωτική Ελλάδα, ο Γεώργιος Β΄ έλαβε από 80% έως 97%, ενώ στις πόλεις ψήφισαν κατά της επανόδου του. Στην Κρήτη σημειώθηκε ποσοστό 70% υπέρ της Αβασίλευτης Δημοκρατίας[2]. Η αποχή δεν υπερέβη το 15%.

## [Επεξεργασία] Αποτελέσματα

Δημοψήφισμα 1946 | Ψήφοι (%)
--- | ---
Υπέρ της Επανόδου του Γεωργίου Β΄ | 69,00
Κατά της Επανόδου του Γεωργίου Β΄ | 22,00
Υπέρ της Αβασίλευτης Δημοκρατίας | 9,00
Σύνολο | 100,00

## [Επεξεργασία] Σημειώσεις

1. ↑ Σύγχρονη Πολιτική Ιστορία της Ελλάδος (1936-1975), Σπυρίδων Μαρκεζίνης, Εκδόσεις Πάπυρος, Αθήνα 1994
2. ↑ Η Δημοκρατία στο Απόσπασμα, Ανδρέας Γ. Παπανδρέου, Εκδόσεις Καρανάση, Αθήνα 1974 ISBN 960-14-1237-9

Εκλογές για Απλή, Αναθεωρητική, Συντακτική Βουλή, ή Εθνοσυνέλευση |
Δ΄Εθνική Συνέλευση 1843 | 1844 |1847 | 1850 | 1853 | 1856 | 1859 | 1861 | Ε΄Εθνική Συνέλευση 1862 | 1865 | 1868 | 1869 | 1872 | 1873 | 1874 | 1875 | 1879 | 1881 | 1885 | 1887 | 1890 | 1892 | 1895 | 1899 | 1902 | 1905 | 1906 | Αναθεωρητική 1910 (Αύγ.) | Αναθεωρητική 1910 (Νοέμ.) | 1912 | 1915 (Μάιος) | 1915 (Δεκ.) | Συντακτική 1920 | Εθνική Συνέλευση 1923 | 1926 | 1928 | 1932 | 1933 | Εθνική Συνέλευση 1935 | 1936 | 1946 | 1950 | 1951 | 1952 | 1956 | 1958 | 1961 | 1963 | 1964 | 1974 | 1977 | 1981 | 1985 | 1989 (Ιούν.) | 1989 (Νοέμ.) | 1990 | 1993 | 1996 | 2000 | 2004 | 2007
Γερουσιαστικές εκλογές
1929 | 1932
Δημοψηφίσματα
1920 (Επιστροφή Κωνσταντίνου) | 1924 (Δημοκρατία) | 1935 (Επιστροφή Γεωργίου Β') | 1946 (Επιστροφή Γεωργίου Β') | 1974 (Δημοκρατία)
Ευρωεκλογές
1981 | 1984 | 1989 | 1994 | 1999 | 2004

Ανακτήθηκε από "http://el.wikipedia.org../../../%CE%B4/%CE%B7/%CE%BC/%CE%94%CE%B7%CE%BC%CE%BF%CF%88%CE%AE%CF%86%CE%B9%CF%83%CE%BC%CE%B1_%CF%84%CE%BF%CF%85_1946.html"

Κατηγορίες: Νεότερη ελληνική ιστορία | Ελληνικά δημοψηφίσματα

##### Views

- Άρθρο
- Συζήτηση
- Τελευταία έκδοση

##### Αναζήτηση